**POTREBE KOZA U VODI**

Koze lakše podnose žeđ od ostalih preživara, i mogu preživeti dobivajući minimalne količine vode iz zelene vegetacije i rose. Ipak se ne sme zanemariti njihova potreba za pitkom vodom.

Ukoliko želimo ostvariti visoku proizvodnju mleka i dobro zdravlje stada, u svim tipovima uzgoja i namene koza, mora se omogućiti dovoljna količina sveže i čiste vode.

**Potrebna količina vode po jednom grlu zavisi od brojnih faktora, kao što su: vrsta obroka, veličina grla,**

**fiziološoi stanje grla, temperature vazduha, proizvodnog cilja, i dr**.

Kod štalskog držanja koze unutar normalne temperature vazduha i vlažnosti **prosečno piju 3,5 l vode po kg konzumirane suve materije obroka**, tj. **prosečna dnevna potrošnja vode po grlu iznosi 7-10 litara**. Porastom temperature iznad 30°C povećava se i potreba za vodom,a padanjem temperature ispod 5°C smanjuje se i potreba za pijenjem vode.

Visokobremenite koze imaju za 50%, a koze u laktaciji za 100%veće potrebe u vodi od koza u u ostalim fazama proizvodnog ciklusa.

Potrebe jarčeva u vodi su veće od potreba koza , za onoliko puta koliko je njihova masa veća.

Potreba jaradi u vodi posle zalučenja se približavaju potrebama koza.

Za napajanje koza treba koristiti isključivo čistu I sa higijenskog- zdrastvenog aspekta ispravnu vodu,bez štetnih materija ,bakterija I parazita.Koze piju vodu tokom hranjenja I neposredno nakon muže, tako da je važno da da im stalno bude na raspolaganju.koze su jako osetljive nan a kvalitet vode I odbijaju da piju ako je prljava i zagađena fecesom I mokraćom. Najradije uriniraju upravo u vodu za piće, pa je zato neophodno da pojilice budu tako konstruisane da sprečavaju zagađenje.

Koze pre biraju hladniju vodu nego topliju , ali u toku zime poželjno je da temperature vode **ne bude hladnija od 10C.**